
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

23 ΙΑΝΟΥΑΡΙΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Μερική ανάκληση της αναγκαστικής απαλλοτρίωσης που κηρύ¬ 
χθηκε με την Τ.978/1685/13.3.1972 (ΦΕΚ 93/29.4.1972 
Τ.Δ') κοινή Υπουργική απόφαση, στη θέση «Κουκουναριές» 
Σκιάθου. 1 

ΑΝΑΚΟΙΝΩΣΕΙΣ 

Ειδοποίηση για παρακατάθεση αποζημίωσης από αναγκαστική 
απαλλοτρίωση ακινήτου στο Πυθαγόρειο Σάμου, για αρχαιολο¬ 
γικούς χώρους... 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ακινήτου που βρίσκεται 
εντός του ρυμοτομικού σχεδίου Ξυλοκάστρου ν. Κορινθίας. .. 3 

Έγκριση τοπικού ρυμοτομικού σχεδίου στην εκτός σχεδίου περιοχή 
του δήμου Ηγουμενίτσας (ν. Θεσπρωτίας) στη θέση «Κόκλιζα - 
Δεξαμενή» για την εκτέλεση επείγοντος στεγαστικού κρατικού 
προγράμματος και καθορισμός όρων και περιορισμών δόμησης 
αυτούς. 4 

ΑΠΟΦΑΣΕΙΣ 

Αναστολή οικοδομικών εργασιών και χορήγησης οικοδομικών 
αδειών σε εκτός του εγκεκριμένου ρυμοτομικού σχεδίου περιοχή 


της λίμνης Καταφάτου δήμου Ζαχάρως ν. Ηλείας. 5 

Αναστολή χορήγησης οικοδομικών αδειών σε εντός εγκεκριμένου 
ρυμοτομικού σχεδίου περιοχή του δήμου Θεσσαλονίκης (ν. Θεσ¬ 
σαλονίκης). 6 


Αναστολή χορήγησης οικοδομικών αδειών για ένα (1) έτος σε 
•τμήμα του Ο.Τ. 505 του ρυμ. σχεδίου Ν. Λιοσίων Αττικής. . 7 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυμοτομηθεί με 
το εγκεκριμένο ρυμοτομικό σχέδιο του Δήμου Νέας Ιωνίας Αττι¬ 
κής για τη διεύρυνση της οδού Κύμης στη συμβολή της με τις 
οδούς Βυζαντίου και Περγάμου σύμφωνα με τις ενδείξεις της 

πράξης αναλογισμού 20/87.'. 8 

Ειδοποίηση γενομένης παρακατάθεσης συμπληρωματικής αποζημί¬ 
ωσης για την κάλυψη της διαφοράς που προκύπτει μεταξύ προ¬ 
σωρινής και οριστικής τιμής μονάδας απαλλοτριωθείσης εκτά- 
σεως λόγω ρυμοτομίας από εφαρμογή του εγκεκριμένου πολεο- 
δομικού σχεδίου του Δήμου Γαλατσίου Αττικής. 9 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1004989/215 (1) 

Μερική ανάκληση της αναγκαστικής απαλλοτρίωσης που κηρύχθηκε με 

την Τ.978/1685/13.3.1972 (ΦΕΚ 93/29.4.1972 τ.Δ’) κοινή 

Υπουργική απόφαση, στη θέση «Κουκουναριές» Σκιάθου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 12 του Ν.Δ. 797/1971 «περί αναγκα¬ 
στικών απαλλοτριώσεων». 

2. Την Τ.978/1685/13.3.1972 (ΦΕΚ 93/29.4.1972 τ.Δ’) κοινή 
Υπουργική απόφαση σχετικά με την κήρυξη αναγκαστικής απαλλοτρί¬ 
ωσης στη θέση «Κουκουναριές» Σκιάθου. 

3. Την απόφαση του Πρωθυπουργού Υ.587/23.6.1988 (ΦΕΚ 
441/24.6.1988 τ.Β'), σχετικά με την ανάθεση καθηκόντων στον 
Αναπλ. Υπουργό Εθνικής Οικονομίας Νίκο Σκουλά, αποφασίζουμε: 

Ανακαλούμε μερικά την αναγκαστική απαλλοτρίωση που κηρύχθηκε 
με την Τ.978/1685/13.3.1972 (ΦΕΚ 93/29.4.1972 τ.Δ') κοινή 
Υπουργική απόφαση, στη θέση «Κουκουναριές» Σκιάθου, υπέρ και με 
δαπάνη του Ελληνικού Οργανισμού Τουρισμού, ως προς έκταση: α) 
1230 μ2 του με αριθ. κτημ. πίνακα 16 ακινήτου και β) 60 μ2 του με 
αριθ. πίνακα 21 ακινήτου, τα οποία φαίνονται με τα στοιχεία α-β-γ-δ-Δ- 
Ε-α και η-θ-ι-η αντίστοιχα στο με κλίμακα 1:1000/2.5.1988 κτημα- 
τολογικό διάγραμμα και στον πάνω σ’ αυτό κτηματολογικό πίνακα που 
έχουν Θεωρηθεί στις 19.7.1988 από το Διευθυντή του Ελληνικού Ορ¬ 
γανισμού Τουρισμού Κώστα Κατσιγιάννη. 

Η παραπάνω έκταση για την οποία ανακαλείται η απαλλοτρίωση δεν 
πρόκειται να χρησιμοποιηθεί για το σκοπό που απαλλοτριώθηκε. 

Η κυριότητα της έκτασης θα ανακτηθεί από τους καθών η απαλλο¬ 
τρίωση ιδιοκτήτες με την μεταγραφή στα οικεία βιβλία μεταγραφών της 
απόφασης αυτής, μετά τη δημοσίευσή της, συνοδευόμενης από πράξη 
του ΕΟ'Γ που θα βεβαιώνει την ολοσχερή επιστροφή σ’ αυτόν της απο¬ 
ζημίωσης που εισπράχτηκε. 

Η αποζημίωση αυτή πρέπει να επιστραφεί στον ΕΟΤ μέσα σε έξι μή¬ 
νες από την κοινοποίηση της απόφασης στους ενδιαφερομένους. 

Η απόφαση αυτή να δημοσιευθεί στην Εφημερίδα της Κυβερνήσεως. 


οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Ν. ΣΚΟΥΛΑΣ ΔΗΜ. ΤΣΟΒΟΛΑΣ 















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Φ 13/2066 (2) 

Ειδοποίηση για παρακατάθεση αποζημίωσης από αναγκαστική απαλ¬ 
λοτρίωση ακινήτου στπ Πυθαγόρειο Σάμου, για αρχαιολογικούς λό- 
γους. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» ΦΕΚ 137/Α/26.7.85, 2) το αριθ. 941/15.10.77 (ΦΕΚ 320/ 
Α/17.10.77) Προεδρικό Διάταγμα «περί Οργανισμού του Υπουργείου 
Πολιτισμού», 3) την αριθ. Ο-Ε/Φ.09/32530/8.8.86 (ΦΕΚ 548/ 
12.8.86/τ.Β’) απόφαση της Υπουργού Πολιτισμού για την μεταβίβαση 
αρμοδιοτήτων Υπουργού και δικαιώματος υπογραφής «Με εντολή 
Υπουργού» στον Γενικό Γραμματέα, στον Ειδικό Γραμματέα Διοικητι¬ 
κού Τομέα Πολιτιστικής Κληρονομιάς και στους Προϊστάμενους Διευ¬ 
θύνσεων Τμημάτων και Γραφείων της Κεντρικής Υπηρεσίας του 
ΥΠΠΟ 4) τις διατάξεις των άρθρων 7 και 8 του Ν.Δ, 797/1971 «περί 
αναγκαστικών απαλλοτριώσεων» πληροφορούμε όσους: 

α) Έχουν δικαιώματα κυριότητας ή άλλα εμπράγματα δικαιώματα 
στο ακίνητο που απαλλοτριώθηκε δυνάμει της αριθ. ΕΦ 506/8.2.86 
(ΦΕΚ 143/Δ/24.2.88) για αρχαιολογικούς σκοπούς στο Πυθαγόρειο 
Σάμου. 

β) Έχουν εγγράφει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν το ακίνητο που απαλλοτριώθηκε ότι η αποζη¬ 
μίωση που καθόρισε το Μονομελές Πρωτοδικείο Σάμου με την απόφαση 
του αριθ. 103/88 για το ακίνητο και για τα υπερκείμενα αυτού όπως 
αυτά φαίνονται στο κτηματολογικό διάγραμμα που συνοδεύει την από¬ 
φαση απαλλοτρίωσης και στο σχετικό κτηματολογικό πίνακα έχει κατα¬ 
τεθεί στο Ταμείο Παρακαταθηκών και Δανείων (Κεντρική Υπηρεσία) 
και έχει εκδοθεί γραμμάτιο συστάσεώς παρακαταθήκης αριθ. 55/ 
12.1.89 για 5.783.622 (πέντε εκατομμύρια επτακόσιες ογδόντα τρεις 
χιλιάδες εξακόσιες δραχμές). 

γ) Η αποζημίωση αυτή είναι αποδοτέα στους δικαιούχους που θα 
αναγνωρισθούν σύμφωνα με το Νόμο. 

δ) Η παρούσα ανακοίνωση να δημοσιευθεί στην Εφημερίδα της Κυ- 


βερνήσεως. 

Αθήνα, 16 Ιανουάριου 1988 

Με εντολή Υπουργού 

Η Προϊσταμένη Τμήματος 

ΙΦΙΓ. ΠΑΝΑΓΟΠΟΥΛΟΥ 


Αριθ. Γ.82543 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Ο) 


Έγκριση μεταφοράς συντελεστή δόμησης ακινήτου που βρίσκεται εντός 
του ρυμοτομικού σχεδίου Ξυλοκάστρου ν. Κορινθίας. 

. Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 880/1979 «Περί καθορισμού ανωτάτου ορίου 
συντελεστού δομήσεως κ.λπ.» (ΦΕΚ 58/Α) και ειδικότερα το άρθρο 2. 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (ΦΕΚ 138/α), όπως τροποποιήθηκε με το από 19.6.1987 
π.δ/γμα (ΦΕΚ 592/Δ). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (ΦΕΚ 
154/Α) όπως τροποποιήθηκε με το υπ’ αριθ. 367/1987 π.δ/γμα 
(ΦΕΚ 163/Α). 

4. Τις διατάξεις του ν. 1032/1980 «Περί συστάσεώς Υπουργείου 


Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του ν. 1558/1987 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων, του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

8. Την υπ’ αριθ. 12485/913/15.7.88 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων για προ¬ 
έγκριση μεταοφράς του συντελεστή. 

9. Την υπ’ αριθ. 1164/88 πράξη συναίνεσης της Μαρίας - Εριθέλ- 
γης Τσαντήλα κατοίκου Χολαργού, Καραϊσκάκη 2 αποκλειστικής κυ¬ 
ρίας του παρακάτω ακινήτου. 

10. Την υπ’ αριθ. 43/1988 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος, μετά από πρόταση του 
Αναπληρωτή Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ρυμοτομου- 
μένου ακινήτου (βαρυνόμενου) που βρίσκεται εντός του εγκεκριμένου 
ρυμοτομικού σχεδίου Ξυλοκάστρου (ν. Κορινθίας) και ειδικότερα στην 
οδό Νικηταρά και του οποίου την αποκλειστική κυριότητα έχει η παρα¬ 
πάνω αιτούσα τη μεταφορά του συντελεστή δόμησης Μαρία - Εριθέλγη 
Τσαντήλα όπως το βαρυνόμενο ακίνητο φαίνεται με στοιχεία Α Β Γ Δ Α 
στο σχετικό πρωτότυπο διάγραμμα σε κλίμακα 1:200 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την υπ’ αριθ. 82543/1988 πράξη του και που συνοπτικό του αντίτυπο 
δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 94,00 μ2. 

β. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 1,1. 

γ. Ποσοστό κάλυψης: 70%. 

δ. Δομήσιμες επιφάνειες που αντιστοιχούν σ’ αυτό είναι 94,00 X 1,1 
= 103,40 τ.μ. εκ των οποίων οι 65,80 τ.μ. (94,00 X 70% = 65,80) 
από το ισόγειο και οι υπόλοιπες 37,60 τ.μ. (103,40 - 65,80 = 37,60) 
από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της παραπάνω ιδιοκτήτριας για εμβαδόν 103,40 τ.μ. (65,80 
από ισόγειο και 37,60 από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 14 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Γ.77373 (4) 

Έγκριση τοπικού ρυμοτομικού σχεδίου στην εκτός σχεδίου περιοχή του 

δήμου Ηγουμενίτσας (ν. Θεσπρωτίας) στη θέση «Κόκλιζα - Δεξα¬ 
μενή» για την εκτέλεση επείγοντος στεγαστικού κρατικού προγράμ¬ 
ματος και καθορισμός όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 26, όπως αντικαταστάθηκε με την παράγρ. 13 του 
άρθρου 8 του ν. 1512/1985 «Τροποποίηση και συμπλήρωση πολεοδο¬ 
μικών διατάξεων, ρύθμιση συναφών θεμάτων και θεμάτων του Ταμείου 
Νομικών» (ΦΕΚ 4/4)· 

2. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 7, 8 (παρ. 1) και 9 όπως 
τροποποιήθηκαν με το άρθρο 13 του ν. 1647/1986 «Οργανισμός Κτη¬ 
ματολογίου και Χαρτογραφήσεων Ελλάδας (ΟΚΧΕ) και άλλες σχετικές 
διατάξεις» (ΦΕΚ 141/Α) και το άρθρο 1 του ν. 1772/1988 «Τροπο¬ 
ποίηση διατάξεων του ν. 1577/1985 «Γενικός Οικοδομικός Κανονι¬ 
σμός» και άλλες σχετικές διατάξεις» (ΦΕΚ 91/Α). 

3. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

4. Την υπ’ αριθ. ΐ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Τπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

6. Τις υπ’ αριθ. 189/1986, 213/1986 και 235/1986 γνωμοδο¬ 
τήσεις του Δημοτικού Συμβουλίου Ηγουμενίτσας. 

7. Την υπ’ αριθ. 5/2.9.87 γνωμοδότηση του Συμβουλίου Χωροτα¬ 
ξίας, Οικισμού και Περιβάλοντος νομού Θεσπρωτίας. 

8. Την υπ’ αριθ. 53/1988 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την υπ’ αριθ. 750/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χο> 


ροταξΐας και Δημοσίων Έργων, αποφασίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του δήμου Ηγουμενίτσας (ν. Θεσπρωτίας) στη θέση «Κόκλιζα - Δεξα¬ 
μενή» για την εκτέλεση επείγοντος στεγαστικού κρατικού προγράμμα¬ 
τος αποκατάστασης του οικισμού Λάκκας που πλήγηκε από τους σει¬ 
σμούς με τη δημιουργία α) των υπ’ αριθ. 1, 2, 3 οικοδομικών τετραγώ¬ 
νων, β) κοινοχρήστων χώρων, κοινόχρηστου πράσινου, οδών, πεζοδρό¬ 
μων, χώρου παιδικής χαράς, χώρου πλατείας, χώρου στάθμευσης αυ¬ 
τοκινήτων όπως φαίνεται στο χρωματισμένο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθ. 77373/1988 
πράξη του και που συνοπτικό του αντίτυπο δημοσιεύεται με το παρόν 
διάταγμα. 

Άρθρο 2. 

Οι όροι και περιορισμοί δόμησης των οικοπέδων των παραπάνω οι¬ 
κοδομικών τετραγώνων (1, 2, 3) ορίζονται ως εξής: 

1. Ελάχιστο πρόσωπο: δέκα τέσσερα (14) μέτρα. 

Ελάχιστο εμβαδόν: τριακόσια (300) τ.μ. 

2. Μέγιστο ποσοστό κάλυψης των οικοπέδων: εξήντα τοις εκατό 
(60%) της επιφάνειας τους. 

3. Συντελεστής δόμησης: οκτά δέκατα (0,8). 

4. Μέγιστο επιτρεπόμενο ύψος των κτιρίων: εννέα (9,00) μέτρα. 

Πάνω από το μέγιστο επιτρεπόμενο ύψος επιβάλλεται η κατασκευή 

στέγης με κλίση μέχρι 25%. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 14 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 88406/5085 ■ (5) 

Αναστολή οικοδομικών εργασιών και χορήγησης οικοδομικών αδειών 

σε εκτός του εγκεκριμένου ρυμοτομικού σχεδίου περιοχή της λίμνης 

Καταφά του δήμου Ζαχάρως ν. Ηλείας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του από 17.7.1923 ν.δ/τος «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 8 και 85 Α. 

2. Τις διατάξεις του ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

3. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 (παρ. 1). 

4. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

6. Τις διατάξεις του ν. 1647/1986 «Οργανισμός Κτηματολογίου 
και Χαρτογραφήσεων Ελλάδας (ΟΚΧΕ) και άλλες σχετικές διατάξεις 
(ΦΕΚ 141/Α) και ειδικότερα το άρθρο 12 παράγρ. 5. 

7. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και Αναπληρωτή Υπουργού 
Περιβάλλοντος, Χωροταξίας και Δημοσίων Έργων (ΦΕΚ 142/Β/ 
88 ). 

8. Την υπ’ αριθ. 27/1988 απόφαση του δημοτικού συμβουλίου Ζα¬ 
χάρως. 

9. Το υπ’ αριθ. 189 υπηρεσιακό σημείωμα της Διεύθυνσης Πολεοδο- 
μικού Σχεδιασμού, αποφασίζουμε: 

1) Αναστέλλονται για έξι (6) μήνες οι οικοδομικές εργασίες και η χο- 
ρήγηση οικοδομικών αδειών στην εκτός του εγκεκριμένου ρυμοτομικού 
σχεδίου, περιοχή της λίμνης Καταφά του δήμου Ζαχάρως (ν. Ηλείας), 
όπως η περιοχή φαίνεται περικλειόμενη με κόκκινη γραμμή στο σχετικό 
πρωτότυπο διάγραμμα σε κλίμακα 10.000 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 88406/5085/1988 πράξη του. 

Αντίγραφό του διαγράμματος αυτού θα είναι αναρτημένο για 20 
ημέρες από τη δημοσίευση της απόφασης αυτής στην Εφημερίδα της 
Κυβερνήσεως στο Τμήμα Αρχείου Σχεδίων της Διεύθυνσης Τοπογραφι¬ 
κών Εφαρμογών του Υπουργείου Περιβάλλοντος, Χωροταξίας και Δη¬ 
μοσίων Έργων, οδός Πουλίου και Αμαλιάδος 17 για να λάβουν γνώση 
οι ενδιαφερόμενοι. 

Η ισχύς της παρούσας απόφασης αρχίζει από τη δημοσίευσή της στην 
Εφημρίδας της Κυβερνήσεως. 

Αθήνα, 29 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


Αριθ. 88414/5093 (6) 

Αναστολή χορήγησης οικοδομικών αδειών σε εντός εγκεκριμένου ρυμο¬ 
τομικού σχεδίου περιοχή του δήμου Θεσσαλονίκης (ν. θεσσαλονί- 

κης). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1337/1983 «Επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδι¬ 
κότερα το άρθρο 4. 

2. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 (παρ. 1). 

3. Τις διατάξεις του π.δ/τος 353/1985 (ΦΕΚ 128/Α) «Μεταβί¬ 
βαση αρμοδιοτήτων στη Διεύθυνση Οικισμού Θεσσαλονίκης και στη Νο¬ 
μαρχία Θεσσαλονίκης». 

4. Την υπ’ αριθ. 26249/926/4.4.1985 απόφαση του Υπουργού 
Περιβάλλοντος, Χωροταξίας και Δημοσίων Έργων «Κίνηση της διαδι¬ 
κασίας σύνταξης του γενικού πολεοδομικού σχεδίου του πολεοδομικού 
συγκροτήματος Θεσσαλονίκης (ΦΕΚ 323/Δ). 

5. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

6. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

7. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και Αναπληρωτή Υπουργού 
Περιβάλλοντος, Χωροταξίας και Δημοσίων Έργων (ΦΕΚ 142/Β). 

8. Την υπ’ αριθ. 1673/22.11.1988 γνωμοδότηση του Συμβουλίου 
Χωροταξίας, Οικισμού και Περιβάλλοντος νομού Θεσσαλονίκης, απο¬ 
φασίζουμε: 

1) Αναστέλλεται για έξι μήνες η χορήγηση οικοδομικών αδειών στην 
εντός εγκεκριμένου ρυμοτομικού σχεδίου περιοχή του δήμου Θεσσαλο¬ 
νίκης και ειδικότερα στα οικοδομικά τετράγωνα που περικλείονται από 
τις οδούς Β. Όλγας, Μητρ. Κυδωνιών Γρηγορίου, Γεωργίου Παπαν- 
δρέου και Πλούτωνος όπως η περιοχή αυτή φαίνεται να περικλείεται με 
μπλε γραμμή στο σχετικό πρωτότυπο διάγραμμα σε κλίμακα 1:4000 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 88414/1988 πράξη του που συνοδεύει 
την απόφαση αυτή, ακριβές αντίγραφο του οποίου θα είναι αναρτημένο 
για είκοσι μέρες μετά τη δημοσίευση της απόφασης αυτής στην Εφημε¬ 
ρίδα της Κυβερνήσεως στο Τμήμα Αρχείου Σχεδίων της Διεύθυνσης 
Τοπογραφικών Εφαρμογών του Υπουργείου Περιβάλλοντος, Χωροτα¬ 
ξίας και Δημοσίων Έργων, Πουλίου και Αμαλιάδος 17 για να λάβουν 
γνώση οι ενδιαφερόμενοι. 

2) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 29 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΌΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ.26305/3446 (7) 

Αναστολή χορήγησης οικοδομικών αδειών για ένα (1) έτος σε τμήμα 
του Ο.Τ. 505 του ρυμ. σχεδίου Ν. Λιοσίων Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 8. 

2. Τις διατάξεις του Α.Ν. 314/68 (ΦΕΚ 47/Α) όπως μεταγενέ¬ 
στερα τροποποιήθηκαν με το υπ’ αριθ. 1018/71 Ν.Δ/γμα (ΦΕΚ 
220/Α)καιμετην παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του Ν. 1512/85 (ΦΕΚ 4/Α) και ειδικότερα την 
παρ. 15 του άρθρου 8. 

4. Τις διατάξεις του υπ’ αριθ. 183/86 Π.Δ/γμα (ΦΕΚ 70/Α). 

5. Την υπ’αριθ. Γ4δ/15883/1903/8.2.88 κοινή απόφαση Υπουρ¬ 
γού Προεδρίας της Κυβέρνησης και αναπληρωτή Υπουργού ΓΙΕΧΩΔΕ. 

6. Την υπ’ αριθ. 202/88 γνωμοδότηση του Δημοτικού Συμβουλίου 
Ν. Λιοσίων, 

7. Την υπ’ αριθ. 40/88 (θέμα 8ο) γνωμοδότηση του Συμβουλίου 
ΧΟΠ του Νομού Δυτ. Αττικής, αποφασίζουμε: 

Άρθρο 1. 

Εγκρίνεται η αναστολή χορήγησης οικοδομικών αδειών για χρονικό 
διάστημα ενός (1) έτους για το τμήμα (ΖΗΘΓΔΕΖ), που βρίσκεται στη 
συμβολή των οδών Φλέβας και Ξυλοκάστρου στο Ο.Τ. 505 του ρυμοτο¬ 
μικού σχεδίου Ν. Λιοσίων όπως φαίνεται, στο σχετικό πρωτότυπο σχε¬ 
διάγραμμα σε κλίμακα 1:500 που έχει θεωρηθεί από την Διευθύντρια 
της Δ/νσης Πολεοδομίας Δ.Α. και που αντίγραφό του θα αναρτηθεί για 
15 ημέρες στα γραφεία της Δ/νσης Πολεοδομίας Δ.Α., μετά τη δημο¬ 
σίευση αυτής της απόφασης στην Εφημερίδα της Κυβέρνησης. . 

Άρθρο 2. 

Η ισχύς της απόφασης αυτής αρχίζει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Αιγάλεω, Νοέμβριος 1988 

Ο Νομάρχης 

Γ. ΑΝΑΝΙΑΔΗΣ 

-♦- 

ΑΝΑΚΟΙΝΩΣΕΙΣ 

Αριθ. Α12/30177 (8) 

Παρακατάθεση αποζημίωσης ακινήτων που έχουν ρυμοτομηθεί με το 
εγκεκριμένο ρυμοτομικό σχέδιο του Δήμου Νέας Ιωνίας Αττικής για 
τη διεύρυνση της οδού Κύμης στη συμβολή της με τις οδούς Βυζα¬ 
ντίου και Περγάμου σύμφωνα με τις ενδείξεις της πράξης αναλογι¬ 
σμού 20/87. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ. 17.7.1923 «Περί σχεδίων πόλεων, κωμών 
κ.λπ.» (ΦΕΚ 228Α/23). 

2. Τις διατάξεις του Ν.Δ. 797/71 «Περί αναγκαστικών απαλλοτρι¬ 
ώσεων» (ΦΕΚ 1Α/71). 

3. Το Πίνακα παρακατάθεσης της αποζημίωσης με ημερομηνία 
27.4.88 που καθορίστηκε με την απόφαση 141/26.2.88 του Μονομε¬ 
λούς Πρωτοδικείου Αθηνών για ακίνητα που ρυμοτομήθηκαν με το 
εγκριμένο ρυμοτομικό σχέδιο του Δήμου Νέας Ιωνίας Αττικής για τη 
διεύρυνση της οδού Κύμης στη συμβολή της με τις οδούς Βυζαντίου και 


Περγάμου σύμφωνα με τις ενδείξεις της πράξης αναλογισμού 20/87. 

4. Τις διατάξεις του Π.Δ. 69/88 ΦΕΚ 28/16.2.88 τ.Α' «Οργανι¬ 
σμός Γ.Γ.Δ.Ε.», ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα που έχουν ρυμοτομηθεί, όπως σημειώνονται στα 
στοιχεία προδικασίας του άρθρου 5 του ν. 653/77 ότι η αποζημίωση 
για τα ακίνητα αυτά έχει κατατεθεί στο Ταμείο Παρακαταθηκών και 
Δανείων, ύστερα από τον συμψηφισμό δικαιωμάτων και υποχρεώσεων 
που προβλέπει το άρθρο 6 του Ν. 5269/31 με την έκδοση του γραμμα¬ 
τίου παρακαταθήκης 48/3.1.89 για συνολικό ποσό 65.709.200 δρχ. 

Η παρακατάθεση της αποζημίωσης, έγινε υπέρ των προσώπων που 
αναγράφονται παρακάτω και θα καταβληθεί μόνο στα πρόσωπα που θα 
αναγνωρισθούν δικαιούχοι. 

1. ΟΙΚΟΔΟΜΙΚΟΣ ΣΥΝΕΤΑΙΡΙΣΜΟΣ ΤΩΝ ΕΝ ΦΙΛΟΘΕΗ 
ΥΠΑΛΛΗΛΩΝ ΕΘΝΙΚΗΣ ΤΡΑΠΕΖΗΣ (ιδ. 1) (65.709.200) δρχ. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιανουάριου 1989 

Με εντολή Υπουργού 
Ο Διευθυντής 

ΚΩΝ/ΝΟΣ ΔΕΣΥΠΡΗΣ 

- 4 - 

Αριθ. 864 (9) 

Ειδοποίηση γενομένης παρακατάθεσης συμπληρωματικής αποζημίω¬ 
σης για την κάλυψη της διαφοράς που προκύπτει μεταξύ προσωρινής 
και οριστικής τιμής μονάδας απαλλοτριωθείσης εκτάσεως λόγω ρυ¬ 
μοτομίας από εφαρμογή του εγκεκριμένου πολεοδομικού σχεδίου 
του Δήμου Γαλατσίου Αττικής. 

Ο Δήμαρχος Γαλατσίου 

Έχοντας υπόψη τα άρθρα 7 και 24 του Α.Ν. 1731/1939 «περί 
αναγκαστικών απαλλοτριώσεων, όπως αυτός τροποποιήθηκε μεταγε¬ 
νέστερα, ειδοποιεί: 

α) Εκείνους που έχουν ή αξιώνουν δικαιώματα κυριότητας σε ακί¬ 
νητα ρυμοτομούμενα και προσκυρούμενα από εφαρμογή του εγκεκριμέ¬ 
νου Πολεοδομικού Σχεδίου του Δήμου Γαλατσίου, σύμφωνα με την 
312/1971 πράξη προσκυρώσεως και αναλογισμού αποζημιώσεως 
λόγω ρυμοτομίας της Υπηρεσίας Πολεοδομίας Αθηνών που κυρώθηκε 
με την υπ’ αριθ. 588847/503/19.4.1973 απόφαση Νομαρχίας Αττι¬ 
κής Δ/νσεως Αθηνών, τα οποία βρίσκονται στην περιοχή του Δήμου 
μας και επί της πλατείας των οδών Πυθαγόρα - Λέσιγκ και Αλαμάνας. 

β) Τους τυχόν δανειστές που έχουν εγγράψει υποθήκη ή έχουν προβεί 
σε κατάσχεση ή διεκδικούν τα πιο πάνω ακίνητα, ότι κατατέθηκε από το 
Δήμο Γαλατσίου (βάσει της υπ’ αριθ. 221/88 απόφασης του Δημοτικού 
Συμβουλίου Γαλατσίου, επικυρωτική Νομαρχίας Αθηνών 30954/88) 
στο Ταμείο Παρακαταθηκών και Δανείων και εκδόθηκε γι’ αυτό το υπ’ 
αριθ. 50/5.1.1989 γραμμάτιο συστάσεως παρακαταθήκης για το συ¬ 
νολικό ποσό των 1.892.200 δρχ. 

Το ανωτέρω ποσό κατατέθηκε α) για την κάλυψη της διαφοράς απο¬ 
ζημίωσης που προκύπτει μεταξύ προσωρινής και οριστικής τιμής μονά- 
δος (απόφ. 4232/85 Πολυμελούς Πρωτοδικείου Αθηνών και 
7869/86 Επικυρωτική Εφετείου Αθηνών) ως υποχρέωση του Δήμου 
και β) για την απόδοση της αναλογούσας σε βάρος του Δήμου δικαστι¬ 
κής δαπάνης η οποία περιλαμβάνεται στο ανωτέρω ποσό. 

• Η αποζημίωση αυτή πρέπει να αποδοθεί στους δικαιούχους. 

Η παρούσα να δημοσιευθεί στην Εφημερίδα της Κυβερνήσεως. 

Γαλάτσι, 20 Ιανουάριου 1989 
Ο Δήμαρχος 

ΒΑΣ. ΠΑΠΑΔΙΟΝΥΣΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




